open-index/open-wikipedia-markdown huggingface dataset:
சூ

***சூ (Zu)*** என்பது நாடாமீன்களின் ஒரு சிறிய பேரினமாகும். தற்போது இரண்டு சிற்றினங்கள் இப்பேரினத்தின் அங்கீகரிக்கப்பட்டுள்ளன. அவை:

* *சூ கிரிடுடேடடு* (போனெல்லி, 1819) (இசுகாலோப் நாடாமீன்)
* *சூ. எலோங்கடசு* ஹீம்ஸ்ட்ரா & கன்னிமேயர், 1984 (குறுகிய வால் நாடாமீன்)

இசுகாலேப் நாடாமீன் வெப்பமண்டல நிலநேர்க்கோட்டில் உலகின் பெருங்கடல்களைச் சுற்றிக் காணப்படுகிறது, ஆனால் குறுகிய வால் நாடாமீன் தென்கிழக்கு அத்திலாந்திக்குப் பகுதியில் மட்டுமே காணப்படுகிறது.

## மேற்கோள்கள்

பகுப்பு:மீன் பேரினங்கள்
1934 உலகக்கோப்பை காற்பந்து

**1934 உலகக்கோப்பை காற்பந்து** அல்லது **1934 பிஃபா உலகக்கோப்பை** (*1934 FIFA World Cup*) என்பது பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்தும் ஆண்களுக்கான உலகக்கோப்பை காற்பந்து போட்டியின் இரண்டாவது பதிப்பாகும். இது இத்தாலியில் 1934 மே 27 முதல் சூன் 10 வரை நடைபெற்றது.

1934 உலகக் கோப்பையிலேயே முதன் முதலில் அணிகள் தகுதி அடிப்படையில் பங்கேற்கத் தகுதி பெற்றன. 32 நாடுகள் தகுதிப் போட்டியில் பங்கேற்றன; இத்தாலியில் நடைபெற்ற இறுதிப் போட்டிக்கு 16 அணிகள் தகுதி பெற்றன. 1930 காற்பந்துப் போட்டிக்கான அழைப்பை நான்கு ஐரோப்பிய அணிகள் மட்டுமே ஏற்றுக்கொண்டதால் நடப்பு வாகையாளரான உருகுவை இப்போட்டியைப் புறக்கணித்தது. இத்தாலி, செக்கோசிலவாக்கியாவை 2-1 என்ற கோல் கணக்கில் தோற்கடித்து, இரண்டாவது உலகக் கோப்பை வாகையாளராகவும், முதலாவது ஐரோப்பிய வாகையாளராகவும் ஆனது.

1934 உலகக் கோப்பை விளையாட்டு நிகழ்வானது வெளிப்படையான அரசியல் ஆதாயத்திற்காக பயன்படுத்தப்பட்ட ஒரு உயர்மட்ட நிகழ்வாக அமைந்திருந்தது. குறிப்பாக, பெனிட்டோ முசோலினி இந்த உலகக் கோப்பையை பாசிசத்தை ஊக்குவிக்கும் வழிமுறையாகப் பயன்படுத்த ஆர்வமாக இருந்தார். சில வரலாற்றாசிரியர்களும், விளையாட்டு ஊடகவியலாளர்களும் முசோலினியின் தலையீட்டின் மூலம் இத்தாலியின் நலனுக்காகப் போட்டியில் செல்வாக்கு செலுத்தியதாகக் குற்றச்சாட்டுகளை முன்வைத்தனர், ஆனாலும் இத்தாலி தாம் வெற்றி பெறத் தகுதியான அணியென் எப்போதுமே கூறி வருகிறது. 1936 செருமனி ஒலிம்பிக் கால்பந்து போட்டியிலும், 1938 பிரான்சு உலகக் கோப்பையிலும் இத்தாலி அணி வெற்றி பெற்றிருந்தது.

இத்தாலியில் தயாரிக்கப்பட்ட பெடரேல் 102 என்ற காற்பந்து, 1934 உலகக்கோப்பையில் விளையாடுவதற்காக வழங்கப்பட்ட பந்தாகும்.

## தகுதி பெற்ற அணிகள்
பின்வரும் 16 அணிகள் இறுதி நிகழ்விற்குத் தகுதி பெற்றன:

*
*
*
*
*
*
*
*
*
* (hosts)
*
*
*
*
*
*

இதில் 10 அணிகள் தங்கள் முதல் உலகக்கோப்பைப் போட்டியில் பங்கேற்றன. இதில் 9 (இத்தாலி, செருமனி, எசுப்பானியா, நெதர்லாந்து, அங்கேரி, செக்கோசிலோவாக்கியா, சுவீடன், ஆத்திரியா, சுவிட்சர்லாந்து) அணிகளும், எகிப்து ஆகியவை அடங்கும். இறுதிப் போட்டியில் ஆப்பிரிக்காவிலிருந்து எகிப்து அணி முதல் அணியாக இருந்தது, அடுத்த முறை 1990 இல் இத்தாலியில் போட்டி நடைபெறும் வரை மீண்டும் தகுதி பெறாது.

## இறுதிச் சுற்று


## மேற்கோள்கள்

* 

## வெளி இணைப்புகள்

* 1934 FIFA World Cup at FIFA.com
* 1934 FIFA World Cup at RSSSF.com

பகுப்பு:உலகக்கோப்பை காற்பந்து
பகுப்பு:1934 இல் விளையாட்டுகள்
பகுப்பு:இத்தாலியில் விளையாட்டு
1938 உலகக்கோப்பை காற்பந்து

**1938 உலகக்கோப்பை காற்பந்து** அல்லது **1938 பிஃபா உலகக்கோப்பை** (*1938 FIFA World Cup*) என்பது பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்தும் ஆண்களுக்கான உலகக்கோப்பை காற்பந்து போட்டியின் மூன்றாவது பதிப்பாகும். இப்போட்டிகள் பிரான்சில் 1938 சூன் 4 முதல் சூன் 19 வரை நடைபெற்றன. இறுதிப் போட்டியில் அங்கேரியை 4-2 என்ற கோல் கணக்கில் வீழ்த்தி இத்தாலி தனது பட்டத்தை தக்கவைத்துக் கொண்டது. இத்தாலியின் 1934 மற்றும் 1938 அணிகள் ஒரே பயிற்சியாளரான விட்டோரியோ போசோவின் கீழ் பலமுறை உலகக் கோப்பையை வென்ற ஒரே ஆண்கள் தேசிய அணி என்ற பெருமையைப் பெற்றுள்ளன. இரண்டாம் உலகப் போரின் இடையூறு காரணமாக 1950 வரை இது கடைசி உலகக் கோப்பையாக இருந்தது.

## தகுதி பெற்ற அணிகள்
பின்வரும் 16 அணிகள் முதலில் இறுதிப் போட்டிக்குத் தகுதி பெற்றன. இருப்பினும், 1938 மார்ச் 13 இல் ஆத்திரியா செருமனியுடன் இணைக்கப்பட்டதன் காரணமாக ஆத்திரியா போட்டியில் இருந்து வெளியேறியதால் 15 அணிகள் மட்டுமே பங்கேற்றன.

*  ஆத்திரியா (விலகல்)
* &nbsp;
* &nbsp;
* &nbsp;
* &nbsp;
* &nbsp;
* &nbsp;(நடத்தும் நாடு)
* &nbsp;
* &nbsp;
* &nbsp;(1934 வாகையாளர்)
* &nbsp;
* &nbsp;
* &nbsp;
* &nbsp;
* &nbsp;
* &nbsp;

## இறுதிச் சுற்று


## குறிப்புகள்

## மேற்கோள்கள்

## வெளி இணைப்புகள்

*1938 FIFA World Cup at FIFA.com
*1938 FIFA World Cup at RSSSF.com

பகுப்பு:உலகக்கோப்பை காற்பந்து
பகுப்பு:1938 இல் விளையாட்டுகள்
பகுப்பு:பிரான்சில் விளையாட்டு
சுவாபி மாவட்டம்

**சுவாபி மாவட்டம்** (**Swabi District**) (, பாகிஸ்தான் நாட்டின் வடக்கில் அமைந்த கைபர் பக்துன்வா மாகாணத்தின் 36 மாவட்டங்களில் ஒன்றாகும். இது சிந்து ஆறு மற்றும் காபுல் ஆறுகளுக்கு இடையே அமைந்துள்ளது. இம்மாவட்டம் 4  தாலுகாக்கள் கொண்டது. இம்மாவட்டத்தின் 96.4% மக்கள் பஷ்தூ மொழி பேசுகின்றனர்.
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி சுவாபி மாவட்ட மக்கள் தொகை  16,25,477  ஆகும். அதில் ஆண்கள் 8,15,828 மற்றும் பெண்கள் 8,09,550 ஆக உள்ளனர். இம்மாவட்ட மக்களில் 83.02% விழுக்காட்டினர் கிராமப்புறங்களில் வாழ்கின்றனர். எழுத்தறிவு  59.06% ஆக உள்ளது. பஷ்தூ மொழி 96.97% விழுக்காட்டினர் பேசுகின்றனர். சிறுபான்மை சமயத்தவர்கள் 1086 பேர் உள்ளனர்.
## மாவட்ட நிர்வாகம்
சுவாபி மாவட்டம் 4 தாலுகாக்கள் கொண்டது.அவைகள்:
* சுவாபி தாலுகா 
* தோபி தாலுகா 
* லகோர் தாலுகா 
* ரசார் தாலுகா 

### மாகாண சட்டமன்றத் தொகுதிகள்
இம்மாவட்டத்திலிருந்து கைபர் பக்துன்வா மாகாணச் சட்டமன்றத்திற்கு 5 உறுப்பினர்களை தேர்தல் மூலம் தேர்வு செய்து அனுப்பிகிறது.
## மேற்கோள்கள்

## உசாத்துணை
*

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
சாங்லா மாவட்டம்

**சாங்லா மாவட்டம்** (**Shangla District**), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தில் உள்ளது. இதன் நிர்வாகத் தலைமையிடம் அல்புரி நகரம் ஆகும். 1,586 சதுர கிலோ மீட்டர் பரப்பளவு கொண்ட இம்மாவட்டம் 5 தாலுகாக்களும்; 28 ஒன்றியக் குழுக்களும் கொண்டது. 1969 வரை சாங்லா மாவட்டப் பகுதிகள் சுவாத் இராச்சியத்தின் கீழ் இருந்தது.

## அமைவிடம்
சாங்லா மாவட்டத்தின் வடக்கில் கோஹிஸ்தான் மாவட்டம், கிழக்கில் பட்டாகிராம் மாவட்டம் மற்றும் தோர்கர் மாவட்டங்களும், மேற்கில் சுவாத் மாவட்டம் மற்றும் தெற்கில் புனேர் மாவட்டம் எல்லைகளாக உள்ளது.

## புவியியல்
இமயமலையில் மலைக்காடுகளால் சூழ்ந்த சாங்கலா மாவட்டத்தில் தேவதாரு, பைன் போன்ற மரங்கள் அதிகம் வளர்கிறது. இது கடல் மட்டத்திலிருந்து 2000 முதல் 3000 மீட்டர் வரை உயரத்தில் உள்ளது. இம்மாவட்டத்தின் வடக்கில் குஷ் கன்சால் எனுமிடத்தில் மிக உயரமான சிகரம்  3440 மீட்டர் உயரத்தில் உள்ளது.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி சாங்லா மாவட்ட மக்கள் தொகை  7,59,609 ஆகும். அதில் ஆண்கள் 3,86,082 மற்றும் பெண்கள் 3,73,508 ஆக உள்ளது. இம்மாவட்ட மக்களில் 98% விழுக்காட்டினர் கிராமப்புறங்களில் வாழ்கின்றனர். எழுத்தறிவு 33.13% ஆக உள்ளது. பஷ்தூ மொழி 96.97% விழுக்காட்டினர் பேசுகின்றனர்.
## தேசிய மற்றும் மாநில சட்டசபை தொகுதிகள்
இம்மாவட்டத்திலிருந்து தேசிய சட்டமன்றத்திற்கு ஒரு தொகுதியும், கைபர் பக்துன்வா மாகாண சட்டமன்றததிற்கு 2 தொகுதிகளையும் கொண்டுள்ளது. 

## மேற்கோள்கள்

## உசாத்துணை
*

பகுப்பு:பாக்கித்தானின் மாவட்டங்கள்

பகுப்பு:கைபர் பக்துன்வா மாகாணத்தின் மாவட்டங்கள்
அல்புரி

**அல்புரி** (**Alpuri**), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தில் உள்ள சாங்லா மாவட்டத்தின் நிர்வாகத் தலைமையிட நகரம் ஆகும். இது கடல் மட்டத்திலிருந்து 1587 மீட்டர் உயரத்தில் உள்ளது. இது மாகாணத் தலைநகரான பெசாவர் நகரத்திற்கு வடக்கே 247.6 கிலோ மீட்டர் தொலைவில் உள்ளது. 
## தட்ப வெப்பம்

## மேற்கோள்கள்

பகுப்பு:பாகிஸ்தான் நகரங்கள்
பகுப்பு:கைபர் பக்துன்வா மாகாணம்
மார்தன் மாவட்டம்

**மார்தான் மாவட்டம்** (**Mardan District**),பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும்.இதன் நிர்வாகத் தலைமையிடம் மார்தான் நகரம் ஆகும். பஷ்தூ மொழியில் மார்தான் எனில் *வீரமான மனிதர்கள்* என்று பொருள்.  இம்மாவட்டத்தின் தலைமையிட நகரமாக மார்தான் அருகே தக்த்-இ-பாகி எனுமிடத்தில் சிதைந்த நிலையில் பௌத்த கட்டிடங்கள் உள்ளது.  மேலும் சமால் கார்கி பௌத்த தொல்லியல் களம் உள்ளது.

## அமைவிடம்
மார்தன் மாவட்டத்தின் வடக்கில் இதன் வடக்கில் புனேர் மாவட்டம் மற்றும் மாலகண்ட் மாவட்டம், கிழக்கில் சுவாபி மாவட்டம் மற்றும் புனேர் மாவட்டம், தெற்கில் நவ்செரா மாவட்டம், மேற்கில் சார்சத்தா மாவட்டம்]] மற்றும் மாலகண்ட் மாவட்டம் எல்லைகளாக உள்ளது.
## புவியியல்
காபுல் ஆறு பாயும் மார்தன் மாவட்டத்தின் வடகிழக்கில் மலைப்பகுதிகளும், தென்மேற்கில் சமவெளி தரைகளும் கொண்டது.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி மார்தன் மாவட்ட மக்கள் தொகை  23,73,399  ஆகும். அதில் ஆண்கள் 12,01,122 மற்றும் பெண்கள் 11,72,215  ஆக உள்ளது. இம்மாவட்ட மக்களில் 81.45%% விழுக்காட்டினர் கிராமப்புறங்களில் வாழ்கின்றனர். எழுத்தறிவு 56.81% ஆக உள்ளது. பஷ்தூ மொழி 98.25% விழுக்காட்டினர் பேசுகின்றனர். சிறுபான்மை சமயத்தவர்கள்  பேர் உள்ளனர்.
### சமயம்

## மாவட்ட நிர்வாகம்
மார்தன் மாவட்டம் 5 தாலுகாக்களாகப் பிரிக்கப்பட்டுள்ளது. அவைகள்:

* மார்தன் தாலுகா
* தக்த் பாய் தாலுகா 
* கட்லாங் தாலுகா 
* ருஸ்தம் தாலுகா 
* காரி கபுரா தாலுகா  

## தேசிய சட்டமன்றம் & மாகாணச் சட்டமன்றத் தொகுதிகள்
இம்மாவட்டத்திலிருந்து பாகிஸ்தான் தேசிய சட்ட சபைக்கு 4 தொகுதிகளும், கைபர் பக்துன்வா மாகாணச் சட்டமன்றத்திற்கு 9 தொகுதிகள் கொண்டுள்ள்து.
## இதனையும் காண்க
* தக்த்-இ-பாகி (பௌத்த தொல்லியல் களம்)
* ஜமால் கார்கி (பௌத்த தொல்லியல் களம்)
* மார்தான்
## மேற்கோள்கள்

## வெளி இணைப்புகள்
*Mardan City Map

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
கியோமட்சு மாட்சுபரா

**கியோமட்சு மாட்சுபரா** (Kiyomatsu Matsubara)(松原 喜代松)(பிப்ரவரி 10, 1907 – திசம்பர் 12, 1968) என்பவர் சப்பான் நாட்டினைச் சேர்ந்த கடல்சார் உயிரியலாளர், மீனியலாளர் மற்றும் நீர் நில ஊர்வனவியலாளர் ஆவார்.

ஹியோகோ பிரிபெக்சரில் பிறந்த கியோமட்சு சகாமோட்டோ, கியோமட்சு மாட்சுபரா கியோட்டோ பல்கலைக்கழகத்தின் மீன்வளத் துறையின் முதல் பேராசிரியராகவும், மீன் முறைமை பற்றிய ஆய்வினை சப்பானின் ஆராய்ச்சியினை துவங்கியவராகக் கருதப்படுகிறார். 1930களின் முற்பகுதியில் இவர் தனது பெயரை "மாட்சுபரா" என்று மாற்றினார். இவர் தனது ஆராய்ச்சியை முதன்மையாகத் தேள் மீன் மீது கவனம் செலுத்தினார். பல புத்தகங்கள் மற்றும் அறிவார்ந்த கட்டுரைகளை இவர் வெளியிட்டுள்ளார். முதலை சுறா *(சூடோகாரியாசு கமோகரை)* உட்படப் பல புதிய வகை மீன்களை இவர் விவரித்தார்.

*பத்திராஜா மட்சுபராய்* (இசியாமா, 1952) மற்றும் *தசுயாடிசு மட்சுபராய்* மியோசி, 1939 ஆகிய கதிர் மீன்கள் இவரது பெயரால் பெயரிடப்பட்டுள்ளன.

## மேலும் பார்க்கவும்

* வகை:கியோமட்சு மட்சுபராவின் பெயரிடப்பட்ட டாக்சா

## மேற்கோள்கள்

பகுப்பு:1968 இறப்புகள்
பகுப்பு:1907 பிறப்புகள்
பகுப்பு:சப்பானிய அறிவியலாளர்கள்
பகுப்பு:மீனியலாளர்கள்
பகுப்பு:சப்பானிய விலங்கியலாளர்கள்
தக்த்-இ-பாகி

**தக்த்-இ-பாகி**  (**Takht-i-Bahi**) (உருது மொழிபெயர்ப்பு:நீர் ஊற்றின் சிம்மாசனம்), பாகிஸ்தான் நாட்டின் வடக்கில் உள்ள கைபர் பக்துன்வா மாகணத்தின் மார்தன் மாவட்டத்தில் உள்ள செரி பக்லோல் எனுமிடத்தில் உள்ள மலைப்பகுதியில் அமைந்த  சிதிலமடைந்த காந்தாரப் பண்பாட்டில் நிறுவப்பட்ட பௌத்த விகாரைகளின் தொகுப்பாகும். இந்த பௌத்தக் கட்டிடங்கள் இந்தோ-பார்த்தியப் பேரரசு காலத்தில் கிபி முதல் நூற்றாண்டில் நிறுவப்பட்டது. யுனெஸ்கோ நிறுவனம் இதனை 1980-ஆம் ஆண்டில் உலகப் பாரம்பரியக் களமாக அறிவித்தது.இத்தொல்லியல் களம் மார்தன் நகரத்திலிருந்து 15 கிலோ மீட்டர் தொலைவில் உள்ளது. கிரேக்க எலனியக் கட்டிடப் பாணியில் கட்டப்பட்ட  இந்த கட்டிடங்கள் இசுலாமிய ஆட்சியின் போது கிபி ஏழாம் நூற்றாண்டில் சிதைக்கப்பட்டது.

## அமைப்பு
தக்த்=இ-பாகி தொல்லியல் களம் நான்கு முக்கியப் பகுதிகளைக் கொண்டது. 
* மையப் பகுதியில் தூபிகளின் தொகுதி 
* பௌத்த துறவிகள் தங்கும் தனித்தனி விகாரைகள், மண்டபங்கள், உணவு அருந்துமிடம்
* கோயில் வளாகத்தில் தூபிகளின் தொகுப்பு 
* சிறிய மற்றும் ஒளி புகாத தாந்தீரிக தியானம் செய்தவதற்கான சிற்றைகள் 
## படக்காட்சிகள்

File:Museum für Indische Kunst Dahlem Berlin Mai 2006 017.jpg|கிரேக்கப் பாணியில் நிறுவப்பட்ட கௌதம புத்தர் சிலை, கிபி 2 அல்லது 3-ஆம் நூற்றாண்டு 
File:Buddha on Lion Throne, Takht-i-Bahi, Gandhara, 2nd-3rd century AD, schist - Ethnological Museum, Berlin - DSC01656.JPG|சிம்மாசனத்தில் அமர்ந்திருக்கும் கௌதம புத்தர் சிலை
File:Gandhara, shakyamuni in piedi, forse da takhi-i-bahi (pakistan), 150-200 dc ca.jpg|சாக்கிய முனி கௌதம புத்தர் சிற்பம் 
File:PharroAndArdoxsho.jpg|காவல் தெய்வங்கள்  


## இதனையும் காண்க
* சமால் கார்கி
## மேற்கோள்கள்

## வெளி இணைப்புகள்

* Buddhist Ruins of Takht-i-Bahi and Neighbouring City Remains at Sahr-i-Bahlol - UNESCO World Heritage List
* UNESCO Periodic Report Summary - Includes a map of the complex.
*Map of Gandhara archeological sites, from the Huntington Collection, Ohio State University (large file)
பகுப்பு:பாக்கித்தானில் உள்ள உலகப் பாரம்பரியக் களங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:பௌத்த கட்டிடங்கள்
பகுப்பு:கைபர் பக்துன்வா மாகாணம்
மாலகண்ட் மாவட்டம்

**மாலகண்ட் மாவட்டம்** (**Malakand District**), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும்.  இதன் நிர்வாகத் தலைமையிடம் பேட்கேலா நகரம் ஆகும். மலைகள் சூழ்ந்த இம்மாவட்டத்தில் சுவாத் ஆறு பாய்கிறது.

## மாவட்ட நிர்வாகம்
இம்மாவட்டம் தர்கை மற்றும் பேட்கேலா எனும் 2 தாலுகாக்களைக் கொண்டது.
### நாடாளுமன்றத் தொகுதிகள்
இம்மாவட்டம் பாகிஸ்தான் நாடாளுமன்றத்திற்கு ஒரு உறுப்பினரை தேர்வு செய்கிறது.
### மாகாணச் சட்டமன்றத் தொகுதிகள்
இம்மாவட்ட்ம் மாகாணச் சட்டமன்றத்திற்கு இரண்டு உறுப்பினர்களை தேர்வு செய்கிறது.
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி மாலகண்ட் மாவட்ட மக்கள் தொகை  7,17,806 ஆகும். அதில் ஆண்கள் 3,60,440  மற்றும் பெண்கள்  3,57,333 ஆக உள்ளனர். இம்மாவட்ட மக்களில் 90.57% விழுக்காட்டினர் கிராமப்புறங்களில் வாழ்கின்றனர். எழுத்தறிவு  61.83% ஆக உள்ளது. பஷ்தூ மொழி 98.38% விழுக்காட்டினர் பேசுகின்றனர். சிறுபான்மை சமயத்தவர்கள் 471 பேர் உள்ளனர்.

## மேற்கோள்கள்

## வெளி இணைப்புகள்
*Khyber.org website: Malakand 

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
சுடெபனி சு

**சுடெபனி ஆன் சு** (ஆங்கிலம்: Stephanie Ann Hsu; பிறப்பு நவம்பர் 25, 1990) ஐக்கிய அமெரிக்க நடிகை ஆவார். பிராடுவே அரங்குகளில் நடிக்கத் துவங்கினார். *த மார்வலசு மிர்சசு மெயிசல்* (2019–தற்காலம்), *[[சாங்க்-சி அண்ட் தி லெஜெண்ட் ஒப் தி டென் ரிங்ஸ்]]* (2021), *[[எவரிதிங் எவரிவேர் ஆல் அட் ஒன்சு]]* (2022) ஆகியவற்றில் நடித்துள்ளார்

## மேற்கோள்கள்

## வெளியிணைப்புகள்
* 
* 
* 
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்க நாடக நடிகைகள்
புனேர் மாவட்டம்

**புனேர் மாவட்டம்** (**Buner District**), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் தக்கர் நகரம் ஆகும். இம்மாவட்டம் 6 தாலுகாக்களைக் கொண்டது. இம்மாவட்டத்தில் பௌத்த தொல்லியல் களமான ராணிகட் உள்ளது.  புனேர் மாவட்டப் பகுதிகள் சுவாத் இராச்சியத்தின் கீழ் இரந்தது. 

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி புனேர் மாவட்ட மக்கள் தொகை  8,95,460 ஆகும். அதில் ஆண்கள் 445,872   மற்றும் பெண்கள் 449,555  ஆக உள்ளனர்.
இம்மாவட்ட மக்களில் 100%  கிராமப்புறங்களில் வாழ்கின்றனர். எழுத்தறிவு 46.84%  ஆக உள்ளது. பஷ்தூ மொழியை 97.56%  மக்கள் பேசுகின்றனர். சிறுபான்மை சமயத்தவர்கள் 1,402 பேர் உள்ளனர்.

## மாவட்ட நிர்வாகம்
புனேர் மாவட்டம் 6 தாலுகாக்களாக பிரிக்கப்பட்டுள்ளது. அவைகள்:
# தக்கர் தாலுகா
# காக்ரா தாலுகா
# குது கேல்  தாலுகா
# மன்டனர் தாலுகா
#சாகர்சாய் தாலுகா 
# கடேசாய்/சலார்சாய் தாலுகா

### நாடாளுமன்ற & சட்டமன்றத் தொகுதிகள்
இம்மாவட்டம் ஒரு பாகிஸ்தான் நாடாளுமன்றத் தொகுதி கொண்டுள்ளது.கைபர் பக்துன்வா மாகாணச் சட்டமன்றத்திற்கு 3 தொகுதிகளைக் கொண்டுள்ளது.
## இதனையும் காண்க
* ராணிகட், பாகிஸ்தான்
* தக்த்-இ-பாகி
* மார்தான்

## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
சி. கே. இரவுல்ஜி

**சி. கே. இரவுல்ஜி** என்பவர் குஜராத் மாநிலத்தைச் சேர்ந்த இந்திய அரசியல்வாதி ஆவார். இவர் குசராத்து சட்டமன்றத்திற்கு மூன்று முறை உறுப்பினராகத் தேர்ந்தெடுக்கப்பட்டு தற்பொழுது அமைச்சராக உள்ளார். இரவுல்ஜி பாரதிய ஜனதா கட்சியின் உறுப்பினராக உள்ளார்.

## பணி

இரவுல்ஜி குசராத் சட்டப் பேரவையின் மூன்றாவது முறையாக உறுப்பினராக உள்ளார். 2007, 2012 மற்றும் 2017-ல் இவர் கோதாரா சட்டமன்ற உறுப்பினராகப் பிரதிநிதித்துவப்படுத்துகிறார். இவர் அக்டோபர் 2017-ல் இந்தியத் தேசிய காங்கிரசிலிருந்து விலகிப் பாரதிய ஜனதா கட்சியில் சேர்ந்தார்.

குசராத்து வன்முறை 2002 வழக்கில் கூட்டுப் பலாத்காரம் மற்றும் கொலை தண்டனை விதிக்கப்பட்ட குற்றவாளிகள் தாக்கல் செய்த தண்டை நீக்க விண்ணப்பத்தைப் பரிசீலித்த குழுவில் சி. கே. இரவுல்ஜி உறுப்பினராக இருந்தார். குற்றவாளிகள் பதினான்கு ஆண்டுகள் சிறைத்தண்டனை அனுபவித்த பிறகு, விடுவிக்கும் மனுவை ஏற்கும்படி குழு பரிந்துரைத்தது. இந்தக் குழுவின் பரிந்துரையால் 14 ஆண்டுகள் சிறைவாசத்துக்குப் பிறகு குற்றவாளிகள் விடுவிக்கப்பட்டனர்.

## தனிப்பட்ட வாழ்க்கை
இரவுல்ஜி ஜெய்னாபென் என்பாரை மணந்தார். இத்தம்பதிக்கு இரண்டு குழந்தைகள் உள்ளனர். 26 செப்டம்பர் 2017 அன்று, இரவுல்ஜியின் குடியிருப்புக்கு அருகில் ஒரு சிறுத்தை காணப்பட்டது. இச்சிறுத்தை மூன்று நாட்களுக்குப் பிறகு பிடிபட்டது.

## சர்ச்சைப் பேச்சு
ஆகத்து 19, 2022 அன்று, பில்கிசு பானோ வழக்கில் தண்டனை பெற்ற 11 பேரின் நடத்தை நன்றாக இருப்பதாக இரவுல்ஜி சர்ச்சைக்குரிய வகையில் விவரித்தார். இவர்கள் குற்றம் செய்தார்களா இல்லையா என்பது எனக்குத் தெரியாது என்றார். இரவுல்ஜி மேலும் "இவர்கள் பிராமணர்கள் மற்றும் பிராமணர்கள் நல்ல *சமஸ்காரம்* கொண்டவர்கள் என்று அறியப்படுகிறார்கள்" எனத் தெரிவித்தார்

## மேற்கோள்கள்
https://www.shethepeople.tv/news/bjp-ck-raulji-statement-bilkis-bano-case/

## வெளி இணைப்புகள்

* குஜராத் சட்டமன்றம் 

பகுப்பு:வாழும் மக்கள்
பகுப்பு:குஜராத் அரசியல்வாதிகள்
கோத்ரா சட்டமன்றத் தொகுதி

**கோத்ரா சட்டமன்றத் தொகுதி** (*Godhra Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது பஞ்சமகால் மாவட்டத்தில் உள்ளது. பஞ்சமகால் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:குஜராத் சட்டமன்றத் தொகுதிகள்
மக்களவைத் துணைத்தலைவர்

**மக்களவைத் துணைத்தலைவர்** ( IAST : ) என்பவர் இந்திய நாடாளுமன்றத்தின் கீழ் சபையான மக்களவையின் இரண்டாவது மிக உயர்ந்த பேரவை அலுவலர் ஆவார். இந்திய மக்களவைத் தலைவர் மரணம் அல்லது உடல்நலக்குறைவு காரணமாக விடுப்பு அல்லது சபையில் இல்லாவிட்டால் சபைக்குத் தலைமை தாங்கிச் செயல்படுவார். இந்தியாவில் மரபுப்படி எதிர்க்கட்சிக்குத் துணைத்தலைவர் பதவி வழங்கப்படுகிறது.

மக்களவைத் தேர்தலுக்குப் பிறகு மக்களவையின் முதல் கூட்டத்தில் மக்களவை உறுப்பினர்களிலிருந்து ஐந்து ஆண்டுகளுக்குப் பேரவைத் துணைத்தலைவர் தேர்ந்தெடுக்கப்படுகிறார். இவர் மக்களவை உறுப்பினர்கள் பதவி ஏற்கும் வரை அல்லது தாமாக பதவியிலிருந்து விலகும் வரை பதவியில் இருப்பார். மக்களவையில் பெரும்பான்மை உறுப்பினர்களால் நிறைவேற்றப்பட்ட தீர்மானத்தின் மூலம் இவர் பதவியிலிருந்து  நீக்கப்படலாம். இதற்கான தீர்மானத்தில் பெரும்பான்மையில், காலியிடங்களை அகற்றிய பிறகு, மொத்த பலத்தில் 50% அல்லது 50% க்கும் அதிகமாக உறுப்பினர்கள் ஆதரவு தெரிவிக்க வேண்டும். மக்களவைக்குத் துணைத்தலைவர் பொறுப்பு என்பதால், மக்களவையில் உள்ள பெரும்பான்மையால் மட்டுமே இவரை நீக்கம் செய்ய முடியும். துணைத் தலைவர் பதவியிலிருந்தாலும், இவர் பாரபட்சமின்றி இருக்க வேண்டும் என்றாலும், தங்கள் கட்சியிலிருந்து விலக வேண்டிய அவசியம் இல்லை.

இந்தியக் குடியரசின் நாடாளுமன்ற மரபுப்படி எதிர்க்கட்சி உறுப்பினர்களிலிருந்து துணைத்தலைவர் தேர்ந்தெடுக்கப்பட வேண்டும். ஆனால் மார்ச் 2021 நிலவரப்படி, குடியரசு வரலாற்றில் தனித்துவமாக, மக்களவையில் இப்பதவி காலியாக உள்ளது.

## பட்டியல்

* எண்: தற்போதைய வரிசை எண்
* அலுவலகத்தில் படுகொலை செய்யப்பட்டார் அல்லது இறந்தார்
* முந்தைய பதவிக் காலத்துக்குப் பிறகு மீண்டும் பதவிக்கு வந்தார்

## புள்ளிவிவரங்கள்

; பதவிக்காலத்தின் அடிப்படையில் துணைப்தலைவர்களின் பட்டியல்

## மேலும் பார்க்கவும்

* இந்தியக் குடியரசுத் துணைத் தலைவர் (மாநிலங்களவை தலைவர்)
* மக்களவை சபாநாயகர்
* மாநிலங்களவைத் துணைத் தலைவர்
* மக்களவையில் அவைத் தலைவர்
* மக்களவை எதிர்க்கட்சித் தலைவர்
* மாநிலங்களவை அவைத் தலைவர்
* மாநிலங்களவை எதிர்க்கட்சித் தலைவர்
* மக்களவையின் பொதுச் செயலாளர்

## மேற்கோள்கள்

## குறிப்புகள்

## வெளி இணைப்புகள்

* மக்களவையின் இணையதளம்
* மக்களவை இணையதளத்திலிருந்து தற்போதைய சபாநாயகர் விவரங்கள்
* இந்திய நாடாளுமன்ற இணையதளம்

பகுப்பு:மக்களவை உறுப்பினர்கள்
பகுப்பு:இந்தியப் பட்டியல்கள்
பகுப்பு:இந்திய அரசியல்வாதிகள்
பகுப்பு:இந்திய மக்களவை
பகுப்பு:இந்திய நாடாளுமன்ற உறுப்பினர்கள்
காசிமேடு

**காசிமேடு** (*Kasimedu*) என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்திலுள்ள ராயபுரம் புறநகர்ப் பகுதியில் அமைந்துள்ளது. சென்னையில் உணவு மீன்கள் விற்பனையாகும் இடங்களில் காசிமேடு பிரபலமானது. குறைந்த விலை மற்றும் விதவிதமான மீன்களின் வரத்து இதற்கான காரணம். ஏலம் விடப்படும் மீன்களை வாங்க, மொத்த வியாபாரிகள், சில்லறை வணிகர்கள், பொதுமக்கள் ஆகியோர் அதிகமாக வந்து செல்லுகின்றனர். காசிமேடு, சென்னைக் கடற்கரை தொடருந்து நிலையத்திலிருந்து சுமார் ஐந்து கி.மீ. தூரத்தில் அமைந்துள்ளது. ஒருநாளைக்கு சுமார் இருநூறு டன் மீன்கள் காசிமேட்டுக்கு கொண்டு வரப்படுகின்றன. 2010 ஆம் ஆண்டு ஆரம்பிக்கப்பட்ட கடல்நீரைக் குடிநீராக்கும் திட்டத்தின் கீழ், காசிமேடு பகுதியிலும்  சுத்திகரிப்பு நிலையம் ஒன்று அமைக்கப்பட்டு, கடல்நீர் சுத்திகரிக்கப்பட்டு விநியோகம் செய்யப்படுகிறது. சென்னையின் துறைமுகக் கட்டுமானங்கள் விளைவாக, காசிமேடு பகுதியில் கடல் அரிப்புகள் ஏற்படுகின்றன. துறைமுகக் கட்டுமானங்கள் காரணமாக வடக்கு நோக்கி நகரும் நீரோட்டங்கள் தடுக்கப்படுவதால், நீரோட்டங்களின் திசை மாறி, பின் விளைவுகளால், காசிமேடு பகுதியில் சுற்றி கடல் அரிப்புகளை ஏற்படுத்துகின்றன.

## அமைவிடம்
கடல் மட்டத்திலிருந்து சுமார் 31 மீட்டர் உயரத்தில் அமைந்துள்ள காசிமேடு ஊரின் புவியியல் ஆள்கூறுகள் 13°07'30.4"N 80°17'43.8"E (அதாவது, 13.125100°N 80.295500°E) ஆகும்.

## காசிமேடு மீன் சந்தை
காசிமேட்டில் மீன் சந்தை ஒன்று உள்ளது. சென்னையின் மீன் சந்தைகளில் காசிமேடு மீன் சந்தை, கூட்டம் அதிகமாகக் காணப்படும் மீன் சந்தை. வாரந்தோறும் விடுமுறை நாளான ஞாயிற்றுக்கிழமைகளில் விதவிதமான மீன்களின் வரத்து அதிகமாக காணப்படுவதுடன், விலை குறைவாகவும் விற்கப்படும்.

## காசிமேடு துறைமுகம்
காசிமேட்டில் மீன்பிடித் துறைமுகம் ஒன்று உள்ளது. சர்வதேச தரத்தில் இதை மேம்படுத்த, இந்திய அரசு ரூ.97 கோடி நிதி ஒதுக்கீடு செய்கிறது. காசிமேட்டில், துறைமுகம் சார்ந்த கல்விக்கான அரசு கல்வி நிறுவனமான 'மத்திய மீன்வளத்துறை கடல்சார் - பொறியியல் பயிற்சி நிலையம்' ஒன்று உள்ளது.

## அருகிலுள்ள ஊர்கள்
திருவொற்றியூர், ராயபுரம், ஜார்ஜ் டவுன் வண்ணாரப்பேட்டை, தண்டையார்பேட்டை ஆகியவை அருகிலுள்ள முக்கியமான ஊர்கள். இங்கிருந்து மட்டுமன்றி, சென்னையின் பிற பகுதிகளில் உள்ள மக்கள், வெளியூர் வியாபாரிகள் கூட்டம் கூட்டமாக மீன்கள் கொள்முதல் செய்ய வந்து செல்கின்றனர்.

## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
அனைத்து கட்சி மலையக தலைவர்கள் மாநாடு

**அனைத்துக் கட்சி மலைத் தலைவர்கள் மாநாடு** (*All Party Hill Leaders Conference*) என்பது இந்திய மாநிலமான மேகாலயாவின் ஒரு அரசியல் கட்சியாகும். இக்கட்சியின் தலைவராக வில்லியம்சன் ஏ. சங்மா இருந்தார்.

1970 முதல் 1982 வரை மேகாலயா சட்டமன்றத்தில் கட்சி பெரும் வெற்றிகளை இக்கட்சிப் பெற்றது. ஏறக்குறைய 10 ஆண்டுகள் ஆட்சியிலிருந்த இக்கட்சியினர், மேகாலயா மாநிலத்திற்கு நான்கு முதல்வர்களை வழங்கியுள்ளது. அனைத்துக் கட்சி மலைத் தலைவர்கள் மாநாட்டுக்  கட்சி, தேர்தலில் போட்டியிட்டு, மலை மாவட்டங்களுக்கு ஒதுக்கப்பட்ட அசாம் சட்டமன்றத்தில் 15 இடங்களில் 11 இடங்களைப் பெற்றது.

## மேற்கோள்கள்

பகுப்பு:இந்திய அரசியல் கட்சிகள்
திருச்சிராப்பள்ளி - மயிலாடுதுறை விரைவு வண்டி

**திருச்சிராப்பள்ளி-மயிலாடுதுறை விரைவு வண்டி (கும்பகோணம் வழியாக)** என்பது திருச்சிராப்பள்ளி சந்திப்பிலிருந்து மயிலாடுதுறை சந்திப்பு வரை செல்லும் ஒரு விரைவு வண்டி ஆகும். இந்த ரயில் மற்றும் ரேக்குகள் தென் மேற்கு ரயில்வே மண்டலத்திற்க்கு சொந்தமானது. இரயில் இரு திசைகளிலும் (16233/16234) என எண்ணப்பட்டுள்ளது.

## பொது தகவல்
திருச்சிராப்பள்ளியில் இருந்து மயிலாடுதுறைக்கு இடையே இந்த ரயில் இயக்கப்படுகிறது. மைசூரு-மயிலாடுதுறை விரைவு வண்டியில் இருந்து அதன் பயணத்தை முடித்ததும், இந்த ரயில் மயிலாடுதுறையில் இருந்து காலை 8 மணி 35நிமிடங்களுக்கு புறப்பட்டு 11மணி 05நிமிடங்களுக்கு மணிக்கு திருச்சிராப்பள்ளி சந்திப்பை சென்றடைகிறது. திரும்பும் திசையில் இந்த ரயில் திருச்சிராப்பள்ளி சந்திப்பில் இருந்து 13மணி 05நிமிடங்களுக்கு புறப்பட்டு, 15மணி 45நிமிடங்களுக்கு மயிலாடுதுறை சந்திப்பை சென்றடைகிறது. திருச்சிராப்பள்ளி ஜே.என்., தஞ்சாவூர் சந்திப்பு. பாபநாசம், கும்பகோணம், ஆடுதுறை, குத்தாலம், மயிலாடுதுறை ஆகிய பகுதிகளில் இருந்து வருபவர்களுக்கு இந்த ரயில் மிகவும் பயனுள்ளதாக இருக்கும். இந்த ரயில் தினமும் இருபுறமும் இருந்து பகல்நேரத்தில் புறப்படுகிறது.

## Schedule

## Rakes
 

## Rakes Sharing
மைசூர் - மயிலாடுதுறை விரைவு வண்டி & மைசூர் - தூத்துக்குடி விரைவு வண்டி

## See also
* சோழன் அதிவிரைவு வண்டி
* வைகை அதிவேக விரைவு வண்டி
* மலைக்கோட்டை அதிவிரைவு வண்டி
* பல்லவன் அதிவேக விரைவு வண்டி

## References

பகுப்பு:தென்னக இரயில்வே தொடர்வண்டிகள்
பழக்கமான குற்றவாளிகள்

**வழக்கமான குற்றம் செய்பவர்** அல்லது **மீண்டும் மீண்டும் குற்றம் செய்பவர்** அல்லது **தொழில்முறை குற்றவாளி**, (**Habitual offender**), திருட்டு, கொள்ளை போன்ற குற்றச் செயல்களில் ஈடுபடுவதை பரம்பரைத் தொழிலாகக் கொண்டவர்களையும், இரண்டு முறைக்கு மேல் தொடர்ந்து குற்றச் செயல்களில் ஈடுபட்டு சிறை தண்டனை பெற்றவர்களைக் குறிக்கும். இது போன்ற பழக்கமான குற்றவாளிகளின் உடல் அடையாளங்கள், கைரேகைகள்  காவல்துறை மற்றும் சிறைச்சாலைகளில் ஆவணப்படுத்தப்படும். 

## இந்தியாவில்
1857 சிப்பாய்க் கிளர்ச்சியைத் தொடர்ந்து, பிரித்தானிய இந்தியாவின் ஆட்சியாளர்கள் 1931-ஆம் ஆண்டில் 1924 குற்றப் பரம்பரை சட்டம் கொண்டு வந்தது. இந்த சட்டத்தின் கீழ், 237 சாதிகள் மற்றும் பழங்குடியினருக்கு குற்றப் பிறப்புக் குறியீடு வழங்கப்பட்டது. இந்திய விடுதலைக்குப் பின் 1952-ஆம் ஆண்டில் குற்றப்பரம்பரை சட்டம் நீக்கப்பட்டது. அதற்குப் பதிலாக 1956-ஆம் ஆண்டில் **பழக்கமான குற்றவாளிகள் சட்டம்** இயற்றப்பட்டது.பழக்கவழக்கக் குற்றவாளிகள் சட்டத்தின்படி, ஒரு பழக்கவழக்கக் குற்றவாளி என்பது அகநிலை மற்றும் புறநிலை தாக்கங்களுக்குப் பலியாகி, குற்றத்தில் ஒரு குறிப்பிட்ட நடைமுறையை வெளிப்படுத்தி, அவர்கள் வாழும் சமூகத்திற்கு ஆபத்தை இழைப்பவர் ஆவார். பொதுவாக பழக்கவழக்கக் குற்றவாளிகள் தங்கள் வாழ்ககையின் பெரும்பகுதியை சிறைகளில் கழிக்கின்றனர். ஏனென்றால் அவர்கள் சிறையிலிருந்து விடுதலையான உடன் மீண்டும் குற்றங்களைச் செய்து மீண்டும் சிறைக்குச் செல்கிறார்கள்.

இன்றளவும் பார்திகள், கஞ்சர்கள், ராமோஷிகள், கேப்மாரிகள், குறவர்கள் மற்றும் வஞ்சாரிகள் போன்ற 'குற்றவாளி' பழங்குடியினரின் பல வகைகள் உறுதியான அரசின் நடவடிக்கைக்கு வெளியே தொடர்ந்து இருக்கின்றன. பெரும்பாலும் இத்தகைய பழங்குடியினரின் உறுப்பினர்களை, காவல்துறையால் கைது செய்யத் தவறிய குற்றவாளிகளுக்கு மாற்றாக மாற்றப்படுகிறார்கள்.
## இதனையும் காண்க
* சரித்திர பதிவேடு குற்றவாளிகள்

## மேற்கோள்கள்

பகுப்பு:இந்தியாவில் குற்றங்கள்
குற்றப் பின்னணியர்

**சரித்திர பதிவேடு குற்றவாளிகள்**  (**History Sheeter**), பழக்கமான குற்றவாளிகள் அல்லாத,  தொடர் குற்றப் பின்னணி கொண்டவர்களைக் குறிக்கும்.  இச்சொல் இந்தியா போன்ற தெற்காசியா நாடுகளில் காணப்படுகிறது.சரித்திரப் பதிவேடு குற்றவாளிகளின் உடல் அடையாளங்கள், கைவிரல் ரேகைகள், புகைப்படங்களை மின்னணு முறையில் சிறைச்சாலைகள் மற்றும் மாவட்ட காவல் துறை மற்றும் மத்திய குற்றப்பிரிவு ஆவணக் காப்பகத்தில் சேகரித்து வைக்கப்படும்.

## இதனையும் காண்க
* பழக்கமான குற்றவாளிகள்
* குற்றப் பத்திரிக்கை
## மேற்கோள்கள்

பகுப்பு:இந்தியாவில் குற்றங்கள்
பகுப்பு:இந்தியாவில் சட்ட அமலாக்கம்
அன்சைலைட்டு

**அன்சைலைட்டு** (*Ancylite*) என்பது Sr(Ce,La)(CO3)2(OH)·H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சீரியம், இலந்தனம் மற்றும் சிறிய அளவில் மற்ற அருமண் தனிமங்கள் இதில் கலந்துள்ளன. நீரிய இசுட்ரோன்சியம் கர்பனேட்டு கனிமங்கள் கலந்துள்ள ஒரு குழுவாக இக்கனிமம் அறியப்படுகிறது.
பன்னாட்டு கனிமவியல் சங்கம் அன்சைலைட்டு  கனிமத்தை Anc என்ற குறியீட்டால் அடையாளப்படுத்துகிறது.

மேற்கு கிரீன்லாந்தில் உள்ள நர்சர்சுக் அனற் பாறைகளில் 1899 ஆம் ஆண்டில் அன்சைலைட்டு முதன்முதலில் கண்டறியப்பட்டது. பண்டைய கிரேக்க மொழியில் வளைவான அல்லது சிதைந்த படிக வடிவத்தைக் குறிக்கும் வகையில் பெயரிடப்பட்டது.

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:இசுட்ரோன்சியம் கனிமங்கள்
பகுப்பு:இலந்தனைடு கனிமங்கள்
பகுப்பு:நேர்ச்சாய்சதுரக் கனிமங்கள்
கல்விப் பருவம்

ஒரு **கல்விப் பருவம்** (Academic term) அல்லது **பருவம்**) என்பது ஒரு கல்வியாண்டின் ஒரு பகுதி, கல்வி நிறுவனம் வகுப்புகளை நடத்தும் நேரம் ஆகியவற்றைக் குறிப்பதாகும். பள்ளிக் கால அட்டவணை பரவலாக வேறுபடுகின்றன.

பெரும்பாலான நாடுகளில், கல்வி ஆண்டு கோடைகாலப் பிற்பகுதியில் அல்லது இலையுதிர்காலத்தின் தொடக்கத்தில் தொடங்கி அடுத்த வசந்த காலத்தில் அல்லது கோடையில் முடிவடைகிறது. வடக்கு அரைக்கோள நாடுகளில், கல்வி ஆண்டு ஆகஸ்ட், செப்டம்பர் அல்லது அக்டோபர் முதல் மே,சூன் அல்லது சூலை வரை நீடிக்கும். தெற்கு அரைக்கோள நாடுகளில், கல்வி ஆண்டு பிப்ரவரி அல்லது மார்ச் முதல் நவம்பர் அல்லது டிசம்பர் வரை நீடிக்கும் நாட்காட்டி ஆண்டுடன் சீரமைக்கப்படுகிறது.

## ஒத்த சொற்கள்
*செமஸ்டர்*, *டிரைமஸ்டர்* மற்றும் *காலாண்டு* ஆகிய அனைத்தும் ஒரு கல்விக் காலத்திற்கான ஒத்த சொற்களாகும் (கடைசி இரண்டும் அமெரிக்க ஆங்கிலத்தில் மட்டுமே உள்ளது), இது கீழே விவரிக்கப்பட்டுள்ளபடி குறிப்பிட்ட காலங்களின் விதிமுறைகளைக் குறிக்கிறது:

* ***செமஸ்டர்*** (  ) செருமனில், இது ஆறு மாத கால பல்கலைக்கழக அமர்வைக் குறிப்பிட்டது, 19 ஆம் நூற்றாண்டின் தொடக்கத்தில் அமெரிக்கப் பயன்பாட்டில் பொதுவாக 15 முதல் 18 வாரங்கள் கொண்ட அரையாண்டுக் காலமாக ஏற்றுக்கொள்ளப்பட்டது.
* ***டிரைமெஸ்டர்*** ( ) அமெரிக்கா மற்றும் கனடாவில் சில பல்கலைக்கழகங்களில் ஒரு கல்வியாண்டு மூன்றாகப் பிரிக்கப்பட்டுள்ளதில் ஒரு பருவத்தைக் குறிப்பிடுவதற்குப்  பயன்படுத்தப்படுகிறது.
* **காலாண்டு** ( ) சில பல்கலைக்கழகங்களில் ஒரு கல்வியாண்டு, நான்காகப் பிரிக்கப்பட்டதில் ஒரு பருவத்தைக் குறிக்க அமெரிக்க ஆங்கிலத்தில் பயன்படுத்தப்படுகிறது.

## இந்தியா
தொடக்க மற்றும் மேல்நிலைப் பள்ளிகளில், கல்வியாண்டில் சில பருவங்கள் ஏப்ரல் முதல் மார்ச் வரையிலும் மற்றவை சூன் முதல் மே வரையிலும் இருக்கும். கோடை விடுமுறைகள் மே மாத தொடக்கத்தில் தொடங்கி சூன் நடுப்பகுதி அல்லது இறுதி வரை நீடிக்கும். ஆண்டின் தொடக்கத்தில் 1-2 வாரங்கள் குளிர்கால விடுமுறையும் விடப்படுவதுண்டு. இருப்பினும், மேற்கு வங்காளம் மற்றும் கர்நாடகா போன்ற கிழக்கு மற்றும் தென் மாநிலங்களில் இரண்டு விடுமுறைக் காலங்கள் இருக்கும், ஒன்று அக்டோபர் மாதத்தில் தசரா அல்லது தீபாவளிக்கு 7 முதல் 15 நாட்கள் வரையிலும், கிறிஸ்துமஸ் மற்றும் புத்தாண்டுக்கு டிசம்பரின் பிற்பகுதி முதல் சனவரி தொடக்க வரையிலும் 7 நாட்கள் முதல் 15 நாட்கள் வரை இருக்கும். முழுக் கல்வி ஆண்டும் சுமார் 30 வாரங்கள் வரை இருக்கும்.

பல்கலைக்கழக மானியக் குழுவின் வழிகாட்டுதலின்படி இந்தியாவில் உள்ள பெரும்பாலான பல்கலைக்கழகங்களில் பருவ முறை செயல்படுத்தப்படுகிறது. பல்கலைக்கழகங்களில் சூலை முதல் மே வரை ஒரு கல்வியாண்டாக உள்ளது. பொதுவாக மே இறுதியில் இருந்து சூலை தொடக்கம் வரை கோடைகால விடுமுறை இருக்கும். சில பல்கலைக்கழகங்களில் இலையுதிர் கால அல்லது தீபாவளி விடுமுறை அக்டோபர் அல்லது நவம்பரில் விடுமுறை விடப்படுகிறது. இது பொதுவாக நவம்பரில் இரண்டாம் பருவத் தேர்வுக்கு முன்னரோ அல்லது இரண்டாவது பருவத் தேர்வின் மத்தியிலோ இருக்கும்.

அனைத்து மாணவர்களும் முந்தைய ஆண்டிற்கான இறுதித் தேர்வுகள் முடிந்த பிறகு, 1 முதல் 3 வார தேர்வு விடுமுறைக்குப் பின்னர் புதிய கல்வியாண்டுக்கு மாறுகிறார்கள்.

## மேலும் பார்க்கவும்

* நிதி ஆண்டு
* பள்ளி விடுமுறை

## சான்றுகள்

பகுப்பு:பள்ளிக் கலைச்சொல்லியல்
பகுப்பு:நாட்காட்டிகள்
பகுப்பு:கல்வித்துறை
புரூசு சி. கீசன்

**புரூசு சார்லசு கீசன்** ( *Bruce C. Heezen* ; ஏப்ரல் 11, 1924 - சூன் 21, 1977) ஒரு அமெரிக்க புவியியலாளர் ஆவார். இவர் 1950 களில் மத்திய-அட்லாண்டிக் வரம்பை வரைபடமாக்க கொலம்பியா பல்கலைக்கழகத்தில் கடல்சார் வரைபடவியலாளரான மேரி தார்ப்புடன் பணியாற்றினார்.

## சுயசரிதை
கீசன் அயோவாவின் விண்டனில் பிறந்தார். தனது பெற்றோருக்கு ஒரே குழந்தையான, இவர் ஆறு வயதில் தனது பெற்றோருடன் அயோவாவின் மஸ்கடினுக்கு குடிபெயர்ந்தார். அங்கு 1942 இல் உயர்நிலைப் பள்ளியில் பட்டம் பெற்றார். 1947 இல் அயோவா பல்கலைக்கழகத்தில் தனது இளங்கலையை முடித்தார். 1952 இல் கொலம்பியா பல்கலைக்கழகத்தில் முதுகலை பட்டமும், 1957 இல் முனைவர் பட்டமும் பெற்றார்.

நிலப்படவரைவியலாளர் மேரி தார்ப்புடன் இவர் இணைந்து விரிவாகப் பணியாற்றினார்.  இவர்களது பணியானது கடலின் அடிப்பகுதியின் விரிவான நிலப்பரப்பு மற்றும் பல பரிமாண புவியியல் நிலப்பரப்பை வெளிப்படுத்தியது. மத்திய-அட்லாண்டிக் வரம்பு மற்றும் அதன் அச்சில் பிளவு பள்ளத்தாக்கைக் கண்டுபிடித்தது..  பூமி அறிவியலில் ஒரு கருத்தோட்டப் பெயர்வை ஏற்படுத்தியது, இது தட்டுப் புவிப்பொறைக் கட்டமைப்பு மற்றும் கண்டப்பெயர்ச்சி கோட்பாடுகளை ஏற்றுக்கொள்ள வழிவகுத்தது.  Eventually they discovered that not only was there a North Atlantic rift valley, but a mountain range with a central valley that spanned the earth. 

## இறப்பு
கீசன் 1977 இல் நீர்மூழ்கிக் கப்பலில் ஐசுலாந்து அருகிலுள்ள மத்திய-அட்லாண்டிக் மலைப்பகுதியை ஆய்வு செய்ய ஆராய்ச்சி பயணத்தில் இருந்தபோது மாரடைப்பால் இறந்தார்.

## சான்றுகள்

## வெளி இணைப்புகள்
*
*
*Manuscript painting of Heezen-Tharp "World ocean floor" map by Berann — Library of Congress Catalog

பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:1977 இறப்புகள்
பகுப்பு:1924 பிறப்புகள்
பகுப்பு:புவியியலாளர்கள்
ஹென்றி தாமஸ் கோல்ப்ரூக்

**ஹென்றி தாமஸ் கோல்ப்ரூக்** (*Henry Thomas Colebrooke*) அரச கழகம் (15 சூன் 1765&nbsp;- 10 மார்ச் 1837) ஒரு கிழக்கின் ஆங்கில ஆய்வாளரும் கணிதவியலாளரும் ஆவார். இவர் "ஐரோப்பாவின் முதல் சிறந்த சமசுகிருத அறிஞர்" என்று விவரிக்கப்படுகிறார்.

## சுயசரிதை
பிரித்தானிய கிழக்கிந்திய நிறுவனத்தின் வணிக வங்கியாளரும், அருண்டேல் நாடாளுமன்ற உறுப்பினரும் சர் ஜார்ஜ் கோல்ப்ரூக், என்பவருக்கும், அண்டிக்குவாவின் பேட்ரிக் கெய்னரின் மகளும் வாரிசுமான மேரி கெய்னர் ஆகியோருக்கு 15 சூன் 1765 இல் பிறந்தார். இவர் வீட்டிலேயே கல்வி கற்றார். 

1782 இல் தனது தந்தையின் செல்வாக்கின் மூலம் கொல்கத்தாவில் கிழக்கிந்திய நிறுவனத்தில் எழுத்தாளராக நியமிக்கப்பட்டார். மூன்று ஆண்டுகளுக்குப் பிறகு 1786 இல்  திரிகூடத்தில் வருவாய்த் துறையில் உதவி ஆட்சியராக நியமிக்கப்பட்டார். 1795 இல் தனிப்பட்ட முறையில் வெளியிடப்பட்ட *வங்காளத்தின் ஹஸ்பண்ட்ரி மற்றும் காமர்ஸ் பற்றிய குறிப்புகள்* என்ற நூலை எழுதினார். அந்த நேரத்தில் இவர் பூர்ணியாவுக்கு மாற்றப்பட்டார். பூற்னியாவில் கிழக்கிந்திய நிறுவனத்தின் இந்திய வர்த்தகத்தில் ஏகபோக உரிமையை எதிர்த்து போராட்டம் நடந்து வந்தது. பிரிட்டனுக்கும் இந்தியாவிற்கும் இடையே சுதந்திர வர்த்தகத்திற்கு பதிலாக வாதிட்டது, இது கிழக்கிந்திய கம்பெனியின் ஆளுநர்களை புண்படுத்தியது. 

## பணிகள்
இந்தியாவில் பதினொரு ஆண்டுகள் வாழ்ந்த பிறகு, கோல்ப்ரூக் சமசுகிருத மொழியைப் படிக்கத் தொடங்கினார். மேலும் சர் வில்லியம் ஜோன்ஸ் அவர்களால் முடிக்கப்படாமல் விடப்பட்ட இந்து சட்டத்தின் ஒரு நினைவுச்சின்னமான ஆய்வான "இந்து சட்டங்களின் முக்கிய வெளியீட்டின்" மொழிபெயர்ப்புப் பணி இவரிடம் ஒப்படைக்கப்பட்டது. "விக்னேசுவராவின் மிடாச்சாரம்" மற்றும் "ஜிமுதவாகனத்தின் தயாபகம்" ஆகிய இரண்டு ஆய்வுக் கட்டுரைகளை இவர் "மரபுச் சட்டம்" என்ற தலைப்பில் மொழிபெயர்த்தார். கொல்கத்தாவில் வசிக்கும் போது, தனது "சமஸ்கிருத இலக்கணம்" (1805), "இந்துக்களின் மத சடங்குகள் பற்றிய சில ஆவணங்கள்" மற்றும் "வேதங்கள் பற்றிய கட்டுரை" (1805) ஆகியவற்றை எழுதினார். நீண்ட காலமாக இந்தப் பணிகளில் ஈடுபட்டிருந்தார். தனது தந்தையின் மரணத்திற்குப் பிந்தைய வாழ்க்கை பற்றிய கட்டுரை 1873 இல் ஒரு பகுதியாக வெளியிடப்பட்டது.

### இந்தியவியல்
* 
* 
*  (by Amara Singh; with an English interpretation and annotations by H.T. Colebrooke)
* 
* 
* 
* 
* 
* 

### தாவரவியல்

* 
* 
*  (with William Jack)
* 

## சான்றுகள்

## மேலும் படிக்க
* Buckland, C. E., ed. (1906). "Colebrooke, Henry Thomas" in *Dictionary of Indian Biography.*  London: Swan Sonnenschein & Company. Pp.&nbsp;87–88. Also available online at: "Colebrooke, Henry Thomas", archive.org. 
* Colebrooke, Thomas E. (1873). "Life of Colebrooke" in Frederick Max Müller's *Chips from a German Workshop,* (1875). Vol. IV, pp.&nbsp;377–317. London: Longmans, Green & Company. Also available here in reprint edition (1881): "Life of Colebrooke", archive.org.
* Higgenbothom, J. J. (1874). "Colebrooke, Henry Thomas" in *Men Whom India Has Known: Biographies of Eminent Indian Characters.* Madras: Higgenbothom & Company. Pp.&nbsp;75–79. Also available online: "Colebrooke, Henry Thomas", archive.org.
* Rocher, Rosane and Ludo (2011). *The Making of Western Indology: Henry Thomas Colebrooke and the East India Company*. London: Routledge for the Royal Asiatic Society. 

பகுப்பு:பிரித்தானிய இந்தியவியலாளர்கள்
பகுப்பு:1837 இறப்புகள்
பகுப்பு:1765 பிறப்புகள்
பகுசன் முக்தி கட்சி

**பகுசன் முக்தி கட்சி** ( பமுக) என்பது இந்தியாவில் 6 திசம்பர் 2012 தொடங்கப்பட்ட ஒரு அரசியல் கட்சியாகும். பகுசன் முக்தி கட்சியின் தேசிய தலைவர் பிரவேந்திர பிரதாப் சிங் ஆவார்.

## லோக்தந்திரிக் ஜனதா தளத்துடன் இணைப்பு திட்டம்
லோக்தந்திரிக் ஜனதா தளத்துடன் (திசம்பர் 6, 2012 இல் நிறுவப்பட்டது) கட்சியினை இணைப்பதற்கான திட்டம் ஒன்று முன்மொழியப்பட்டது. ஆனால் அத்திட்டம் நிறுத்தப்பட்டு, அகில இந்திய பிற்படுத்தப்பட்டோர் மற்றும் சிறுபான்மை சமூகங்களின் ஊழியர் கூட்டமைப்பு (பாம்செப்)-ன் அரசியல் பிரிவாக மாறியது. பகுஜன் முக்தி கட்சியின் தற்போதைய தலைவராக பிரவேந்திர பிரதாப் சிங் உள்ளார்.

## பீகார் தேர்தல் 2020
2020ஆம் ஆண்டு நிலவரப்படி, இக்கட்சி 2020 பீகார் சட்டமன்றத் தேர்தலில் முன்னாள் நாடாளுமன்ற உறுப்பினர் பப்பு யாதவ், பீம் ஆர்மியின் தலைவர் மற்றும் ஆசாத் சமாஜ் கட்சி, சந்திரசேகர் ஆசாத் ராவணன் ஆகியோருடன் முற்போக்கு ஜனநாயகக் கூட்டணியை உருவாக்கிப் போட்டியிட்டது. ஆனால் இந்த தேர்தலில் எந்த இடத்தையும் பெற முடியவில்லை.

## உத்தரபிரதேச தேர்தல் 2022
2022 உத்தரப் பிரதேச சட்டப் பேரவைத் தேர்தலில் சிறிய கட்சியாகக் கருதப்படும் பகுஜன் முக்தி கட்சி மஹோபா மற்றும் அவுரையா உள்ளிட்ட சில பகுதிகளில் தனது வேட்பாளர்களை நிறுத்தியது.

## மேற்கோள்கள்

பகுப்பு:தலித்திய அரசியல்
பகுப்பு:இந்திய அரசியல் கட்சிகள்
லோக்தந்திரிக் ஜனதா தளம்

**லோக்தந்திரிக் ஜனதா தளம்** (லோஜத) என்பது இந்தியாவில் இந்தியத் தேர்தல் ஆணையத்தால் அங்கீகரிக்கப்படாத பதிவு செய்யப்பட்ட அரசியல் கட்சியாகும். இது மே 2018-ல் ஷரத் யாதவ் மற்றும் அலி அன்வர் ஆகியோரால் தேசிய அளவில் தொடங்கப்பட்டது. பீகாரில் பாரதிய ஜனதா கட்சியுடனான கூட்டணியின் காரணமாக யாதவ் ஐக்கிய ஜனதா தளத்திலிருந்து பிரிந்து இந்தக் கட்சி உருவாக்கினார். இக்கட்சி 20 மார்ச் 2022 அன்று இராச்டிரிய ஜனதா தளத்துடன் இணைந்தது.

பாம்செப்-ன் அரசியல் பிரிவான பகுசன் முக்தி கட்சி லோக்தந்திரிக் ஜனதா தளத்துடன் இணைக்கப்பட்டது. பகுஜன் முக்தி கட்சியின் தற்போதைய தலைவராக பிரவேந்திர பிரதாப் சிங் உள்ளார். வீரேந்திர குமார் தலைமையிலான கேரள ஜனதா தளத்தின் வீரேந்திர குமார் பிரிவும் இக்கட்சியுடன் இணைந்தது. தற்போது இக்கட்சிக்குக் கேரள சட்டமன்றத்தில் 1 பிரதிநிதி உள்ளார்.

2022 மார்ச் 20 அன்று லோக்தந்திரிக் ஜனதா தளம் இராச்டிரிய ஜனதா தளத்துடன் இணைந்தது. 2024 மக்களவைத் தேர்தலுக்கு ஒன்றிணைந்த எதிர்க்கட்சியை முன்வைக்க, முன்னாள் ஜனதா தளம் பிரிவுகள் மற்றும் இதே போன்ற கொள்கைகளைக் கொண்ட பிற கட்சிகளை மீண்டும் இணைக்கும் பணியை சரத் யாதவ் மேற்கொண்டார்.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம் 

பகுப்பு:இந்திய அரசியல் கட்சிகள்
பகுப்பு:தலித்திய அரசியல்
பகுப்பு:2018-இல் உருவாக்கப்பட்ட அமைப்புகள்
ஜே-கேட்

**ஜே-கேட்** (*J-Gate*) என்பது உலகளாவிய மின்-ஆய்விதழ் ஆய்வுக்கட்டுரைகளை அணுகுவதற்கான ஒரு நூலியல் தரவுத்தளமாகும். ஆராய்ச்சி சமூகத்திற்கான ஒரு கண்டுபிடிப்பு தளமாக, அறிவியல் ஆராய்ச்சியின் பெரிய தரவுத்தளத்திற்கான சந்தா அடிப்படையிலான அணுகலின் கீழ் ஒரு வலைத்தளமாக வழங்கப்படுகிறது. இத்தளத்தில் ஆய்வுச் சுருக்கங்கள், மேற்கோள்கள், திறந்த அணுகல் கொண்ட ஆய்விதழ்களுக்கான முழு ஆய்வுக்கட்டுரையின் அணுகலைக் கொண்டுள்ளது. தற்பொழுது 71 மில்லியனுக்கும் அதிகமான ஆய்வுக் கட்டுரைகள், 16,000க்கும் மேற்பட்ட வெளியீட்டாளர்களின் 58,000+ ஆய்விதழ்களை உள்ளடக்கிய தளமாக செயல்படுகிறது. இது ஒவ்வொரு தலைப்புக்கும் இரண்டு வகையான தர அளவை வழங்குகிறது; அவை எச்-குறியீடு மற்றும் எஸ்சிஐமேகோ ஆய்விதழ் தரம் ஆகும்.

## கண்ணோட்டம்
*ஜே-கேட்* 2001- இந்தியா தகவலியல் நிறுவனம் மூலம் உருவாக்கப்பட்டுத் தொடங்கப்பட்டது. திறந்த அணுகல் சமூகத்திற்கான பங்களிப்பாக, தகவலியலின் ஆரம்பத்தில் *ஓபன் ஜே-கேட்* என்ற இலவச தளத்தையும் வழங்கியது.

தற்போதைய *ஜே-கேட்* பதிப்பு உயிரியல் மருத்துவ அறிவியல், பொறியியல் மற்றும் தொழில்நுட்பம், சமூக & மேலாண்மை அறிவியல், வேளாண்மை மற்றும் உயிரியல் அறிவியல், கலை மற்றும் மானிடவியல் மற்றும் அடிப்படை அறிவியல் போன்ற 6 வெவ்வேறு பிரிவுகளாக வகைப்படுத்தப்பட்டுள்ளது. ஜே-கேட், கூட்டமைப்பு உறுப்பினர்களுக்கான தனிப்பயனாக்கப்பட்ட வள-பகிர்வு தளமாக வழங்கப்படும் *ஜே-கேட் தனிப்பயன் உள்ளடக்கக் கூட்டமைப்பு* எனப் பெயரிடப்பட்ட ஒரு நீட்டிக்கப்பட்ட பதிப்புடன் இணைக்கப்பட்டுள்ளது.

## மேலும் பார்க்கவும்

* கல்வி தரவுத்தளங்கள் மற்றும் தேடுபொறிகளின் பட்டியல்
* மைக்ரோசாஃப்ட் கல்வித் தேடல்
* கூகுள் இசுகாலர்
* வணிக மற்றும் மேலாண்மை வழக்குகளின் தெற்காசிய இதழ்

## மேற்கோள்கள்


## வெளி இணைப்புகள்

* ஜே-கேட்
* தகவலியல் 
பகுப்பு:கல்வித்துறை
பகுப்பு:எண்ணிமத் தொழில்நுட்பம்
பகுப்பு:ஊடகத் தொழில்நுட்பம்
பகுப்பு:தரவுத்தளங்கள்
பகுப்பு:ஆய்வியல் முறைகள்
தமிழ்நாடு தேயிலைத் தோட்டக் கழகம்

**தமிழ்நாடு தேயிலைத் தோட்டக் கழகம்** (சுருக்கமாக:**டேன்டீ**)(**Tamilnadu Tea Plantation Corporation** (**TANTEA**) ), தமிழ்நாடு அரசின் 68 பொதுத்துறை நிறுவனங்களில் ஒன்றாகும். தமிழ்நாடு அரசு வனத்துறை மூலம் 1968-ஆம் ஆண்டில் நீலகிரி மாவட்டம் மற்றும் கோயம்புத்தூர் மாவட்டத்தின் வால்பாறை பகுதிகளில் தேயிலைத் தோட்டங்களை நிறுவியது. பின்னர் 1976-ஆம் ஆண்டில் தமிழ்நாடு தேயிலைத் தோட்டக் கழகம் எனும் பொதுத்துறை நிறுவப்பட்டு அதன் கீழ் தேயிலைத் தோட்டங்கள் மற்றும் தேயிலை உற்பத்தி தொழிற்சாலைகள் நிறுவப்பட்டது. தமிழ்நாடு தேயிலைத் தோட்டக் கழகம் லிமிடெட் தமிழ்நாட்டில் இரண்டாவது பெரிய நிறுவனமாகவும், தென்னிந்தியாவிலேயே நான்காவதாகவும் உள்ளது.

இக்கழகத்தின் பதிவு அலுவலகம் நீலகிரி மாவட்டத்தில் உள்ள குன்னூர் சிம்ஸ் பூங்கா சாலையில் உள்ளது. இந்நிறுவனம் நீலகிரி மாவட்டததின் உதகமண்டலம், கோத்தகிரி, கூடலூர், நடுவட்டம் மற்றும் கோயம்புத்தூர் மாவட்டத்தில் வால்பாறை பகுதிகளில் 4,054 எக்டேர் பரப்பளவில் தேயிலைத் தோட்டங்கள் கொண்டுள்ளது. இத்தேயிலைத் தோட்டக் கழகத்திற்கு சொந்தமான கோத்தகிரி, கூடலூர், வால்பாறை, போன்ற இடங்களில் தேயிலைத் தூள் உற்பத்தி தொழிற்சாலைகள் உள்ளது. 

1964ல் சாஸ்திரி-சிறிமா ஒப்பந்தப்படி, இந்தியாவிற்கு புலம்பெயர்ந்த 25,000 இலங்கை வாழ் மலையகத் தமிழர்களுக்கு மறுவாழ்வு அளிப்பதற்கு  இத்தேயிலைத் தோட்டங்களில் தினக்கூலிகளாக பணியமர்த்தப்பட்டனர்.

## நிதிப் பிரச்சனைகள்
கடந்த இருபது ஆண்டுகளாக தமிழ்நாடு தேயிலைத் தோட்டக் கழகம் நட்டத்தில் இயங்கி வருவதால் தேயிலை சாகுபடியை 10,000 ஏக்கரில் இருந்து 5,000 ஏக்கராக குறைத்து உற்பத்தி செய்யவும் மற்றும் இதர செலவுகளை குறைக்க முடிவு செய்துள்ளது. கூடலூரில் தேயிலை கொழுந்து பறிக்கும் பணியில் ஈடுபட்டிருக்கும் 500க்கும் மேற்பட்ட தற்காலிக பணியாளர்கள் பணிநீக்கம் செய்யப்பட்டதன் மூலம் டான்டீயாவின் நிதி நெருக்கடி சமீபத்தில் வெளிச்சத்துக்கு வந்தது.

நிரந்தரத் தினக்கூலி தொழிலாளர்கள் மற்றும் ஊழியர்கள் உட்பட 4,500 பேர் வேலை செய்யும் டான்டீயின் முடிவுக்கு எதிராக தொழிலாளர்களும் அவர்களது சங்கமும் போராட்டத்தில் ஈடுபட்டு வருகின்றனர். உரிய நேரத்தில் சம்பளம் வழங்க முடியாமல் தேயிலைக் கழகம் திணறி வருகிறது. கடந்த 15 முதல் 20 ஆண்டுகளில் மூன்றாண்டுகளில் மட்டுமே தேயிலைக் கழகம் லாபம் ஈட்டியுள்ளது. 1997-98, 1998-99 மற்றும் 2020-21ல் முறையே ரூபாய்.30 கோடி,  35 கோடி மற்றும் 7 கோடி லாபம் ஈட்டியுள்ளது. வனத்துறைக்கான குத்தகைத் தொகை மற்றும் வங்கிக் கடனைத் தவிர்த்து, தேயிலைக் கழகத்தின் குவிந்த நட்டம் சுமார் ரூபாய் 240 கோடி ஆகும்.

இத்தேயிலை கழகத்தில் மொத்தம் 9,000 தொழிலாளர்கள் மற்றும் 480 அதிகாரிகள் தொடக்கத்தில் பணிபுரிந்தனர். தற்போது நிதிநெருக்கடி காரண்மாக இருபது ஆண்டுகளில், தொழிலாளர்களின் எண்ணிக்கை 4,000 ஆக குறைந்தது. கூடலூர் தேயிலைத் தோட்டத்தின் தொழிலாளர்கள் நபருக்கு இரண்டு ஏக்கர் நிலம் கொடுத்தால் தங்கள் வாழ்வு மலரும் என அரசைக் கோருகிறார்கள்.

## போராட்டங்கள்
இத்தேயிலைக் கழகத்தின் வால்பாறை மற்றும் நடுவட்டம் பகுதிகளில் உள்ள 2152 ஏக்கர் பரப்பளவில் உள்ள தேயிலைத் தோட்டங்களை தமிழ்நாடு வனத்துறையின் பெயருக்கு மாற்ற தமிழ்நாடு அரசு அரசாணை வெளியிட்டதை எதிர்த்து இப்பகுதி தேயிலைத் தோட்டத் தொழிலாளர்கள் போராட்டம் செய்தனர்.20 நவம்பர் 2022 அன்று தமிழக பாரதிய ஜனதா கட்சியின் மாநிலத் தலைவர் தலமையில் கூடலூரில் தேயிலைக் கழகத்தின் தேயிலைத் தோட்டங்களை வனத்துறைக்கு மாற்ற எதிர்ப்பு தெரிவித்தார்.

## மேற்கோள்கள்

## வெளி இணைப்புகள்
* தமிழ்நாடு தேயிலைத் தோட்டக் கழகத்தின்  இணையதளம்

பகுப்பு:தமிழ்நாடு அரசு நிறுவனங்கள்
மைக்ரோசாப்ட் கல்வித் தேடல்

**மைக்ரோசாப்ட் கல்வித் தேடல்** (*Microsoft Academic Search*) என்பது ஒரு ஆராய்ச்சித் திட்டமாகும். மேலும் கல்வித் தேடுபொறி 2012 செயல் பாட்டிலிருந்து நீங்கி மீண்டும் 2016-ல் தொடங்கப்பட்டது.

## வரலாறு
மைக்ரோசாப்ட் 2006-ல் கூகிள் இசுகாலருடன் நேரடியாகப் போட்டியிட விண்டோசு லைவ் கல்வித் தேடல் என்ற தேடல் கருவியை அறிமுகப்படுத்தியது. இது முதல் ஆண்டிற்குப் பிறகு லைவ் கல்வித் தேடல் எனப் பெயர் மாற்றம் செய்யப்பட்டு இரண்டு ஆண்டுகளுக்குப் பிறகு நிறுத்தப்பட்டது. 2009ஆம் ஆண்டில், மைக்ரோசாப்ட் ஆசியா ஆராய்ச்சி குழுமம் 2009ஆம் ஆண்டில் லிப்ரா என்ற பீட்டா கருவியை அறிமுகப்படுத்தியது. இது பொருள்-நிலை செங்குத்து தேடல்,  தரவு அகழ்தல், உட்பொருளை இணைத்தல் மற்றும் தரவு காட்சிப்படுத்தல் ஆகியவற்றில் படிமுறை ஆராய்ச்சியின் நோக்கமாக இருந்தது. லிப்ரா 2011-ல் மைக்ரோசாப்ட் கல்வித் தேடல் சேவைக்காகப் பயன்படுத்தப்பட்டது. 27.2 மில்லியன் பதிவுகளைப் புத்தகங்கள், மாநாட்டு ஆவணங்கள் மற்றும் ஆய்விதழ்களிலிருந்து கொண்டிருந்தது.

பெருமளவில் செயல்பட்டாலும், இந்தச் சேவையானது ஒரு தயாரிப்பு இணையதளமாக இருக்க வேண்டும் என்ற நோக்கத்தில் இல்லை. மேலும் திட்டத்தின் ஆராய்ச்சி இலக்குகளை அடையும் போது முதலில் உத்தேசித்தபடியே சேவையினை நிறுத்தியது. சேவை நிறுத்தப்பட்டு 2012-ல் புதுப்பிக்கப்பட்டது. இந்தச் சரிவு முன்னர் அறிவிக்கப்படவில்லை என்பது ஆசிரியர்களுக்குச் சுட்டிக்காட்டியது. இந்த சேவையானது கல்வியாளர்கள் மற்றும் நூலியல் வல்லுநர்களால் பெரும்பாலும் புறக்கணிக்கப்பட்டது. 

சூலை 2014-ல், மைக்ரோசாப்ட் அகாடமிக் ஆராய்ச்சித் திட்டத்திலிருந்து தயாரிப்புச் சேவையாக உருவாக்கி வருவதாகவும், மைக்ரோசாப்டின் முதன்மையான தேடுபொறியான பிங் மற்றும் அதன் அறிவார்ந்த தனிப்பட்ட உதவி சேவையான கார்டனாவுடன் ஒருங்கிணைக்கப்படும் என்றும் மைக்ரோசாப்ட் ரிசர்ச் அறிவித்தது. "மைக்ரோசாஃப்ட் அகாடமிக் தேடலை ஆராய்ச்சி முயற்சியிலிருந்து உற்பத்தி வரை வளர்ப்பதன் மூலம்," "பிங்-இயங்கும் கோர்டானாவை எங்கள் பயனர்களுக்குச் சிறந்த தனிப்பட்ட ஆராய்ச்சி உதவியாளராக மாற்றுவதே எங்கள் குறிக்கோள்" என மைக்ரோசாப்ட் ரிசர்ச்'ஸ் குவான்சன் வாங் கூறினார்.

## மேலும் பார்க்கவும்
* மைக்ரோசாப்ட் அகாடமிக்
* கூகுள் இசுகாலர்
* CiteSeerX
* சைரசு
* கல்வி தரவுத்தளங்கள் மற்றும் தேடுபொறிகளின் பட்டியல்

## மேற்கோள்கள்

## வெளி இணைப்புகள்
* மைக்ரோசாப்ட் கல்வித் தேடல் 
* மைக்ரோசாஃப்ட் ரிசர்ச் இணையதளத்தில் திட்ட விளக்கம்
* Azure Marketplace இல் Microsoft Academic Search தரவுத்தொகுப்பு
* மைக்ரோசாப்ட் லிப்ரா

பகுப்பு:இணைய தரவுதளங்கள்
கேதம்பாடி ராமையா கௌவுடா

**கேதம்பாடி ராமையா கௌடா**  (*Kedambadi Ramaiah Gowda*) ஓர் இந்திய சுதந்திரப் போராட்ட வீரர் மற்றும் புரட்சியாளர் ஆவார்.,  சுல்லியாவிலிருந்து விவசாயிகளை ஒன்றிணைத்து 1837 ஆம் ஆண்டில்  அமர சுல்லியா கிளர்ச்சிக்கு தலைமை தாங்கினார். கிழக்கிந்திய கம்பெனிக்கு எதிரான முதல் சுதந்திர இயக்கம் என்று அறியப்படும் இந்நிகழ்வில் பிரித்தானிய கொடியை இறக்கிவிட்டு ராமையா இந்தியக் கொடியை ஏற்றினார்.

## ஆரம்ப கால வாழ்க்கை
கேதம்பாடி ராமையா கௌடா அரே பாசே சமூகத்தைச் சேர்ந்தவராவார். கூர்க் இராச்சியத்தின் இரண்டாம் லிங்க ராசேந்திரனுடன் இவர் நெருங்கிய தொடர்பு கொண்டிருந்தார். இரண்டாம் லிங்க ராசேந்திரனுக்குப் பிறகு, அவரது மகன் சிக்க வீரராசேந்திராவும் கேதம்பாடி ராமையா கௌடாவுடன் நல்லுறவு கொண்டிருந்தார்.

## சுதந்திரப் போராட்டத்தில்
கெடம்பாடி ராமையா கௌடா, பிரித்தானியர்  விதித்த வரி, புகையிலை மற்றும் உப்பு வரிகள் செலுத்துவதை எதிர்த்தார். கிளர்ச்சியைத் தொடங்குவதற்காக  1837 ஆம் ஆண்டு மார்ச்சு மாதம் 30 ஆம் தேதியன்று  சுல்லியா தாலுகாவில் உள்ள உபரட்கா மித்தூரில் இருந்து புறப்பட்டார்.. பல ஆட்சியாளர்களை பிரித்தானிய அரசுக்கு  எதிரான தனது கிளர்ச்சியில் சேர்க்க முயற்சித்தார்.  ராமையாவின் இராணுவம் (முதன்மையாக தட்சிண கன்னடா மாவட்ட விவசாயிகள்) பிரித்தானிய இராணுவத்தை தோற்கடிப்பதில் வெற்றி பெற்றது. 1837 ஆம் ஆண்டு ஏப்ரல் 5 ஆம் தேதி பௌடகுடாவில் குடகு ஆலேரி வம்சத்தின் கொடியை ஏற்றுவதற்கு முன்பு அவர்கள் ஒன்றியக் கொடியை இறக்கினர். கொடியை ஏற்றிய பதின்மூன்று நாட்களுக்குப் பிறகு அமர சுல்லியாவின் கிளர்ச்சி பிரித்தானிய  இராணுவத்தால் நசுக்கப்பட்டது. விவசாயப் போராளிகளால் மங்களூரைக் காப்பாற்ற முடியவில்லை . . பிக்குரு நாயக்கர் கட்டேயில் பல தலைவர்கள் பொது இடத்தில் தூக்கிலிடப்பட்டனர்.. உடல்கள் உறவினர்களிடம் ஒப்படைக்கப்படவில்லை.. உடல்கள் கழுகுகளுக்கு இரையாக்கப்பட்டன.  , 5 ஏப்ரல் 1837  ஆம் ஆண்டு ஏப்ரல் மாதம் 5 ஆம் தேதியன்று கேதம்பாடி ராமையா கௌடா, அவரது மகன் சனையா கௌவுடா மற்றும் சில சுதந்திரப் போராளிகள் பிரித்தானிய அரசாங்கத்தால்  சிங்கப்பூர் மற்றும் பர்மா போன்ற பிற நாடுகளுக்கு நாடு கடத்தப்பட்டனர்.

## மரபு
சுதந்திரப் போராட்டத்தில் இவர் ஆற்றிய பங்கிற்கு அஞ்சலி செலுத்தும் வகையில், மங்களூரில் உள்ள பௌடகுடாவில் கேதம்பாடி ராமையா கௌடாவின் 22 அடி உயர வெண்கலச் சிலை வைக்கப்பட்டுள்ளது.

## மேற்கோள்கள்

பகுப்பு:தட்சிண கன்னட மாவட்ட மக்கள்
பனவாசி மதுகேசுவரா கோயில்

**பனவாசி மதுகேசுவரா கோயில்** (*Banavasi Madhukeshwara Temple*) இந்தியாவின் கர்நாடகா மாநிலத்தில் உள்ள நகரமான சிர்சியிலிருந்து 24 கி.மீ. (15 மைல்) தொலைவில் பண்டைய கோயில் நகரமான பனவாசியில் அமைந்துள்ளது. இது சிவனுக்காக அர்ப்பணிக்கப்பட்ட ஒரு பழமையான இந்துக் கோயிலாகும். ஒரே கல்லாலான கல் மஞ்சமும், மண்டபமும் இந்தக் கோவிலின் உன்னதக் கலைப்படைப்புகளாகும். இந்தியத் தொல்லியல் அளவீட்டுத் துறையின் பராமரிப்பில் உள்ள இக்கோவில் சுற்றுலாப் பயணிகளை ஈர்க்கும் சுற்றுலாதலமாகவும் விளங்குகிறது.

## வரலாறு
மதுகேசுவரா கோயில் கர்நாடகாவின் பழமையான கோயில்களில் ஒன்றாகும். இக்கோயில் கன்னடத்தின் முதல் இராச்சியமான கதம்ப வம்சத்தால் கட்டப்பட்டது என்று நம்பப்படுகிறது. கதம்ப இராச்சியம் சாளுக்கியர்களின் எழுச்சி வரை கர்நாடகாவின் பெரும் பகுதிகளை ஆண்டது. சாளுக்கியர்கள் மற்றும் ஒய்சாலர்கள் போன்ற பிற வம்சங்களின் ஆட்சியின் போது மதுகேசுவரா கோயில் பல மாற்றங்களுக்கு உட்பட்டுள்ளது.

## படக்காட்சியகம்

## மேலும் காண்க
* சிவன்
* கதம்பர் வம்சம்

## மேற்கோள்கள்

## புற இணைப்புகள்
*

பகுப்பு:கர்நாடக மாநிலம்
பகுப்பு:இந்துக் கோயில்கள்
கில்ஜித் மாவட்டம்

**கில்ஜித் மாவட்டம்** (**Gilgit District**), இந்தியாவின் காஷ்மீரின் வடக்குப் பகுதிகளை பாகிஸ்தான் ஆக்கிரமிப்பு செய்த ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் கில்ஜித் நகரம். காரகோரம்மலைத்தொடர்களால் சூழ்ந்த இம்மாவட்டத்தில் உலகின் ஒன்பதாவது உயரமான *திஸ்தகில் சார்* சிகரம் 7,885 மீட்டர் உயரத்தில் உள்ளது. இம்மாவட்டத்தில் பாக்ரோர் சமவெளி, ஜுக்லோத் சமவெளி, தான்யோர் சமவெளி, நோமல் சமவெளிகள் உள்ளது. 4,208 சதுர கிலோ மீட்டர் பரப்பளவு கொண்ட இம்மாவட்டத்தின்  2017 பாகிஸ்தான் மக்கள்தொகை கணக்கெடுப்பின்படி மக்கள் தொகை 290,000  ஆகும்.

## மாவட்ட நிர்வாகம்
கில்ஜித் மாவட்டம் மூன்று தாலுகாக்களைக் கொண்டது. அவைகள்:
* தான்யோர் தாலுகா
* கில்ஜித் தாலுகா
* ஜுக்லோத் தாலுகா 

## அமைவிடம்
கில்ஜித் மாவட்டத்தில் வடக்கில் நாகர் மாவட்டம், கிழக்கில் சிகார் மாவட்டம் மற்றும் ரோண்டு மாவட்டம், தெற்கில் தாங்கிர் மாவட்டம், தயமர் மாவட்டம் மற்றும் ஆஸ்தோர் மாவட்டம், மேற்கில் கீசெர் மாவட்டம் எல்லைகளாக உள்ளது.

## இதனையும் காண்க
* கில்ஜித் பால்டிஸ்தான்
 
## மேற்கோள்கள்

பகுப்பு:வடக்கு நிலங்கள் 
பகுப்பு:கில்ஜித்-பால்டிஸ்தானின் மாவட்டங்கள்
பகுப்பு:சம்மு காசுமீரின் வரலாறு